טטיאנה מזרסקי

טטיאנה (טניה) מזרסקי (ברוסית: Татьяна (Таня) Мазарская; נולדה ב-8 בספטמבר 1976) היא פוליטיקאית המכהנת כחברת הכנסת מטעם סיעת יש עתיד. קודם לכן הייתה ממלאת-מקום ראש עיריית כרמיאל.

ביוגרפיה
מזרסקי נולדה בברית המועצות ועלתה לישראל לבדה בגיל 17 במסגרת עליית הנוער בשנת 1993. הוריה עלו לישראל כחמש שנים לאחר מכן – בשנת 1998.

בוגרת תואר ראשון ושני בהיסטוריה של עם ישראל מאוניברסיטת חיפה.

מאז 2003 גרה בכרמיאל. בשנים 2004–2008 ריכזה תוכניות בסוכנות היהודית, וב־2009 עברה להדריך במכון ללימודי יהדות. ב־2012 החלה לנהל את סניף לאומית שירותי בריאות בעיר כרמיאל עד שנת 2018, אז התמודדה כמספר 2 ברשימתו של משה קונינסקי "רק כרמיאל". קונינסקי נבחר לראשות העיר, ורשימתו זכתה בחמישה מושבים במועצת העיר. בעקבות זאת נבחרה מזרסקי למועצה וכיהנה כממלאת מקום ראש העיר וסגניתו. מזרסקי החזיקה בתיקי החינוך הפורמלי והבלתי-פורמלי, הנוער, קליטת תושבים חדשים ושירות לתושב.

בשלוש מערכות הבחירות בהן התמודדה מפלגת יש עתיד במסגרת רשימת כחול לבן (2019–2020), שובצה מזרסקי מטעם המפלגה במקומות סמליים - 80, 74 ולבסוף 69 (הרשימה זכתה בתחילה ב-35 מנדטים, ובפעמים הבאות ב-33). בבחירות לכנסת העשרים וארבע הוצבה במקום ה־18 של רשימת יש עתיד, שזכתה ב-17 מנדטים. עם זאת, לאחר כניסתה של יש עתיד לממשלת ישראל השלושים ושש והפסקת חברותו בכנסת של יואל רזבוזוב במסגרת החוק הנורווגי, היא החלה לכהן כחברת הכנסת העשרים וארבע.

לקראת הבחירות לכנסת העשרים וחמש הוצבה במקום ה-19 ברשימת יש עתיד לכנסת העשרים וחמש, המפלגה זכתה ב-24 מנדטים ומזרסקי נבחרה לכהן כחברת כנסת בשנית.

חיים אישיים 
גרושה ואם לבן.

קישורים חיצוניים
 
 איימי מקס הנדלר, הכירו את ממלאת מקום ראש העיר - טניה מזרסקי, באתר כרמיאל, 26 בדצמבר 2018

הערות שוליים 

חברות כנסת מטעם יש עתיד
בוגרות אוניברסיטת חיפה
עולות בעליית הנוער
עולות בשנות ה-1990
כרמיאל: אישים
חברות מועצה ברשויות מקומיות בישראל
עובדי הסוכנות היהודית
ישראליות ילידות ברית המועצות
ישראלים ילידי ברית המועצות
בוגרי אוניברסיטת חיפה
עולים בעליית הנוער
מנהלות ישראליות
מנהלים ישראלים
חברי הכנסת העשרים וארבע
חברי הכנסת העשרים וחמש
חברות הכנסת העשרים וחמש
חברי הכנסת העשרים וארבע: חברי כנסת מכהנים במסגרת החוק הנורווגי
חברי מועצה ברשויות מקומיות בישראל
ישראליות שנולדו ב-1976
ישראלים שנולדו ב-1976